《春山八事 其六 春月》
明代·郭之奇

春色淡疏烟，夜月涵深静。山居无一事，缓步苍松岭。

所思不可见，所见徒耿耿。谁开大海容，忽吐高峰景。

已得惠风吹，岂受繁霜儆。疏林漏其辉，复上幽人领。

幽人意若何，独向飞轮请。夜光尔何德，死育须臾顷。

可怜人异月，一去难追省。每当春月和，长恨秋月冷。

安知长恨人，不是婵娟影。方春抱玉华，流照归人境。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。